  Туспуктэм: Руслан Нуриахметов Наталия Сильвестрова 2023-тӥ арын Удмуртиын жуг-жаг куян 66 интыез быдтӥзы, 16 карысь но ёросысь 4 сюрс 150 тонна жагез утялтӥзы. Ужъёсты «Экология» йӧскалык ӵектос улсын быдэстӥзы. Со сярысь элькун тӧролэн но кивалтэтлэн пресс-службазы ивортӥз. « Чылкытлык реформалэн 2019-тӥ арын кутсконысеныз элькунын 37 сюрс тонна огъя сектала жуг-жаг куян 384 интыосты быдтӥзы. Жаг полигон кадь бадӟым интыос инытосын музъемез тазатон, солэсь аслыкъёссэ но удалтонлыксэ выльдонъя ужъёс ортчытэмын вал. Со Вуж Ижкар полигон, Пичи Пурга но Якшур-Бӧдья ёросъёсысь жаг куянъёс. 2023-ти арын Сарапулысь полигонэз быдтэм бере эшшо 14 гектар музъемез гурт возёсын кутыны кутскозы » Денис Удалов, Удмуртиысь инкуазь узырлыкъёсъя но инкуазез утёнъя министр Озьы ик 2023-тӥ арын Сюмси но Дэбес ёросъёсысь жаг люкам бадӟым интыосты рекультивировать карыны кутскозы. Ужъёсты инкуазез саптам понна тыронъёсты но инкуазез утён куронъёсты тӥям понна штрафъёсты кутыса ортчытозы. Кылем арысен соос инкуазез утёнъя ужрадъёсын гинэ кутӥськыны быгато. Со сяна, Удмуртиын гуртъёс дорысь жуг-жаг куянъёсты быдтонъя ужъёс азьланьтӥсько. Туэ 70-лэсь трос интыосты утялтыны чаклало. Тужгес но трос жагез Глазкарысь утялтӥзы – 838 тонна. Ижкарысь 700 тонна жуг-жагез поттӥзы, Ува ёросысь – 623 тонна. Тегъёс: жуг-жаг инкуазь Удмуртия  